অর্থাভাবে মরণ-বাঁচন লড়াই শাহরুখের ‘ডাঙ্কি’ অভিনেতার

মুম্বই থিয়েটার জগতে তিনি যথেষ্ট জনপ্রিয়। সাম্প্রতিক কালের মধ্যে শাহরুখ খান অভিনীত রাজকুমার হিরানির ডাংকি ছবিতে তিনি একটি ছোট্ট চরিত্রে অভিনয় করে যথেষ্ট নজর কেড়েছিলেন। তার নাম বরুন কুলকার্নি। এই মুহূর্তে তিনি গুরুতর কিডনির সমস্যায় ভুগছেন। হাসপাতালে মৃত্যুর সঙ্গে পাঞ্জা কষছেন। সেইসঙ্গে মারাত্মক অর্থকষ্টে রয়েছেন। দু সপ্তাহ ধরে চলছে ডায়ালেসিস। আর্থিক সাহায্যের অপেক্ষায় রয়েছেন অভিনেতা।
বন্ধু রোশন সেটটি সম্প্রতি বরুনের স্বাস্থ্যের খবর জানিয়ে ইনস্টাগ্রাম অ্যাকাউন্ট থেকে অর্থ সাহায্য চেয়েছেন। তুমি লিখেছেন আমার অভিনেতা বন্ধু কিডনির সমস্যায় ভুগছেন। তার অবস্থা যথেষ্ট আশঙ্কাজনক। চিকিৎসার জন্য প্রচুর অর্থের প্রয়োজন। এর আগে বন্ধুরা মিলে আমরা অর্থ সাহায্যের জন্য তহবিল খুলেছিলাম। আরো অর্থের প্রয়োজন। প্রতি সপ্তাহে দুই থেকে তিনবার ডায়ালিসিসের প্রয়োজন হচ্ছে বরুনের তাছাড়াও রয়েছে অন্যান্য খরচ। বন্ধুদের পাশে দাঁড়ানোর জন্য আর্তি জানিয়েছেন রোশন।
সোশ্যাল মিডিয়ায় এমন পোস্ট দেখে অনেক অনুরাগী মনে করছেন শাহরুখের এগিয়ে আসা উচিত। অনেকের মতে হয়তো বলিউড কিং এ খবর জানেন না।